**Valsts organizētā krūts vēža skrīninga sniegšanas nosacījumi**

1. Valsts organizētā krūts vēža skrīninga apmaksas nosacījumi:

|  |  |  |  |
| --- | --- | --- | --- |
| 1.1. | Krūts audzēju agrīnā diagnostika | | |
| Mamogrāfija | Z12.3. | 50096 – mamogrāfija (abām krūtīm, katrai divās projekcijās) |
| 50097 – piemaksa par standartmamogrāfijai sekojošu papildu mamogrammu ar lokālu kompresiju, palielinājumu vai citādu nestandarta projekciju |
| 50178 – piemaksa par radioloģisko izmeklējumu attēlu glabāšanu. Norāda pie manipulācijām 50096, 50097 |
| 50102 – mamogrāfijas apraksts papildu projekcijām, ja veikts izmeklējums 50097 |
| 50188 – mamogrāfijas apraksts (abām krūtīm, katrai divās projekcijās). Izmeklējuma rezultāts R 1 – norma |
| 50189 – mamogrāfijas apraksts (abām krūtīm, katrai divās projekcijās). Izmeklējuma rezultāts R 2 – potenciāli labdabīga atrade/atsevišķs labdabīgs veidojums |
| 50190 – mamogrāfijas apraksts (abām krūtīm, katrai divās projekcijās). Izmeklējuma rezultāts R 3 – aizdomas par patoloģiju/lokālas patoloģiskas izmaiņas |
| 50191 – mamogrāfijas apraksts (abām krūtīm, katrai divās projekcijās). Izmeklējuma rezultāts R 4 – potenciāla malignitāte/aizdomas par ļaundabīgu veidojumu |
| 50192 – mamogrāfijas apraksts (abām krūtīm, katrai divās projekcijās). Izmeklējuma rezultāts R 5 – pierādīta malignitāte/ļaundabīga atrade |
| 60258 – piemaksa par veikto mamogrāfijas skrīningizmeklējumu mobilās mamogrāfijas kabinetā |

Piezīme.  
Aprakstus manipulācijām 50102 "Mamogrāfijas apraksts papildu projekcijām, ja veikts izmeklējums 50097" un 50188–50192 veic divi speciālisti.

2. Tālākie izmeklējumi atbilstoši mamogrāfijas rezultātiem:

|  |  |
| --- | --- |
| Mamogrāfijas attēla rezultāts | Turpmākie izmeklējumi |
| 2.1. R1 – norma | 2.1.1. Turpmākie izmeklējumi nav nepieciešami |
| 2.2. R2 – potenciāli labdabīga atrade/atsevišķs labdabīgs veidojums | 2.2.1. Turpmākie izmeklējumi nav nepieciešami |
| 2.3. R3 – aizdomas par patoloģiju/lokālas patoloģiskas izmaiņas | 2.3.1. Veikt papildu attēla izmeklējumus un, iespējams, biopsiju, pamatojoties uz radiologa-diagnosta ieteikumiem |
| 2.4. R4 – potenciāla malignitāte/aizdomas par ļaundabīgu veidojumu | 2.4.1. Veikt papildu attēla izmeklējumus un, iespējams, biopsiju, pamatojoties uz radiologa-diagnosta ieteikumiem |
| 2.5. R5 – pierādīta malignitāte/ļaundabīga atrade | 2.5.1. Nepieciešama ārstēšana |

3. Ārstniecības iestāde, kas sniedz skrīninga pakalpojumus, aizpilda veidlapu Nr.024/u „Ambulatorā pacienta talons” Vadības informācijas sistēmā, norādot **74. pacientu grupu** (“Pacienti, kuriem pēc vēža skrīningizmeklēšanas rezultātiem ir nepieciešama tālāka izmeklēšana”) un pamatdiagnozes kodu: **N63; N64; vai cita**, blakusdiagnoze **Z12.3.**, atbilstoši Starptautiskajam slimību klasifikatoram (SSK-10). Līguma “Par sekundāro ambulatoro veselības aprūpes pakalpojumu sniegšanu un apmaksu” 6.1.22. apakšpunkts ir veidlapa, kas ir nosūtījums turpmākiem pēcskrīninga izmeklējumiem.

4. Nosūtījuma uz tālākiem izmeklējumiem noformēšanas nosacījumi:

4.1. Ja pēc veiktajiem pēcskrīninga izmeklējumiem ir konstatētas aizdomas par ļaundabīgu saslimšanu, ārsts pacienti nosūta pie ķirurga, kurš specializējies krūts slimību ārstēšanā, izmantojot veidlapu Nr. 027/u, norādot informāciju par iepriekš veikto izmeklējumu rezultātiem un pamatdiagnozes kodu: **C50.0-9**, blakusdiagnoze: **Z03.150;** pamatdiagnoze: **Z03.150** (izmeklēšana iespējama krūts ļaundabīga audzēja dēļ), atbilstoši Starptautiskajam slimību klasifikatoram (SSK-10).

5. Valsts apmaksātus krūts vēža pēcskrīninga izmeklējumus nodrošina SIA "Rīgas Austrumu klīniskā universitātes slimnīca", VSIA "Paula Stradiņa klīniskā universitātes slimnīca", SIA "Daugavpils reģionālā slimnīca" un VSIA "Piejūras slimnīca".

6. Valsts apmaksātu ķirurga konsultāciju, kurš specializējies krūts slimību ārstēšanā, veic sekojošās ārstniecības iestādes: “SIA “Rīgas Austrumu klīniskā universitātes slimnīca”, VSIA “Paula Stradiņa klīniskā universitātes slimnīca”, SIA “Daugavpils reģionālā slimnīca” un SIA “Liepājas reģionālā slimnīca”, VSIA “Piejūras slimnīca”.